Med over 50 deltagere til Generalforsamlingen i Øvre Suså Vandløbslaug kan det godt betegnes som et flot fremmøde i ålaug regi. Øvre Suså Vandløbslaug dækker dog også et enormt stort område henover det øst-, midt- og sydsjællandske opland. Øvre Suså Vandløbslaug varetager interesserne for den øvre del af Suså’en fra dens udspring og frem til Tystrup Bavelse søerne, samt alle tilstødende sidevandløb herunder bl. a. Ringsted Å m.fl. - og bagved liggende å’er og bække m.v., som leder deres vand frem til Suså’en.

Formand Knud Erich Thonke indledte Generalforsamlingen med sin beretning, som i øvrigt kan læses i sin fulde længde ved at klikke sig ind på [www.susaalaug.dk](http://www.susaalaug.dk) – Øvre Suså Vandløbslaug’s hjemmeside. Formanden konstaterede blandt andet, at de nuværende regulativer, som beskriver å’ernes dimension og vandaflednings evne samt behov for vedligeholdelse ikke længere er tidssvarende. Dels fordi at det gennemsnitligt regner en del mere nu om dage pr. år end det gjorde da man i sin tid lavede regulativerne for mange år siden. Alene de seneste ca. 40 år er det årlige gennemsnit steget med ca. 60 mm regn – en stigning på næsten 10 %. Der foruden skal åerne også kunne modtage langt langt større mængder regnvand fra de befæstede arealer inde i byerne, som bekendt vokser sig større hvert eneste år, og dermed sender større og større mængder overfladevand ud i å systemerne, som de så skal lede ud til ”endestationen”- Smålandsfarvandet som det er tilfældet for Suså’en.

De nuværende å regulativer vi har, skal fremtidssikres, og det vil sige at man skal revidere dem og beregne om åerne kan lede den ekstra mængde vand de allerede i dag leder ud, og ikke mindst den mængde vand som de skal kunne lede i fremtiden. Så længe denne revurdering af regulativerne ikke er foregået sker der nu og da oversvømmelser, som vi allerede har set det de senere år, og oversvømmelser som kun vil komme igen og kun bliver værre og værre. Vi skal klima sikre vores åløb via en gennemgang af alle å regulativer og beregne med en afvandingskapacitets faktor hvor meget mere vand åerne skal kunne lede ud gennem å systemet. Der efter skal åerne fysisk tilpasses så vandet kan løbe ud - uden uønskede oversvømmelser til glæde for både mennesker og natur. Det er selvfølgelig en øvelse der koster penge, og mange kommuner har nødvendigvis ikke de penge, så derfor må staten gå med i finansieringen af denne øvelse, og være med til at fremtidssikre vores åløb så de kan lede det vand de skal, og dermed undgå tabsgivende oversvømmelse for de lods-/grund-/hus ejere, der ellers bliver oversvømmet gang på gang med store omkostninger til følge både for dem selv og samfundet som helhed.

Formanden for Øvre Suså Vandløbslaug introducerede også forsamlingen til det nye projekt ”Styr på Suså’ens vand”, som ålauget vil tage initiativ til sammen med en række andre samarbejdspartnere så som kommunerne, og med en intention om at søge økonomisk støtte fra EU m.fl. Det nye store spændende projekt ”Styr på Suså’ens vand” indebærer målinger af vandet i Suså’en - både af vandmængder og næringsstofindholdet. Et sådan dataindsamlingsprojekt skal være med til at underbygge beregningerne om Suså’en kan lede den mængde vand den skal. Ligeledes et det også vigtigt at kende til åens indhold og vandkvalitet – hvad indeholder åen af diverse næringsstoffer, så som kvælstof, fosfor og miljøfremmede stoffer etc.! Vi må have målestationer op at stå, da der er brug for nogle valide data og værktøjer til at beregne fremtidens vandaflednings behov og behov for reguleringer af å systemet, og dermed undgå tabsgivende oversvømmelser, og få kendskab til hvilke næringsstoffer der udledes til Smålandsfarvandet.

Selve valghandlingen betød et genvalg til Erik Larsen, Finn Laustsen, Niels Henrik Andersen og Peter Kiær. Eftersom der var en plads ledig i bestyrelse blev der også plads til et nyvalg af Peter Kristensen. Efterfølgende konstituerede bestyrelsen sig, og her blev det til en fortsættelse af de tre hovedposter; Knud Erich Thonke som formand, Erik Larsen som næstformand og Henrik Karlshøj Madsen som kasserer. Vedrørende kontingentet blev det besluttet at ændre kontingentet fra 500 kr. årligt for ikke momsregistrerede medlemmer til 200 kr. Ellers uændret kontingent på 500 kr. for moms registrerede medlemmer. I øvrigt var der stor opbakning til bestyrelsen arbejde fra medlemmerne.

Aftenens gæste taler var Erik Hansen Blegmand fra Gefion, som indledte med et overblik over forløbet i Vandplanerne. Her og nu er 1. generation af vandplanerne er vedtaget, og kommunerne har lavet ”handleplaner” på de 600 km vandløb der blev endelig tilbage af de oprindelige 7.100 km vandløb der ellers var lagt op til fra starten på landsplan. Det til trods kører retssagerne dog stadig væk som blev anlagt mod vandplanerne. Vandplanerne blev ellers underkendt af Natur og Miljøklagenævnet, derefter genfremsat igen af Miljøministeriet, og igen med nogle vandplaner fulde af fejl – og derfor fortsat behov for retssager.

Oven i alt dette ballade med 1. generations vandplaner kører allerede nu arbejdet videre, og tilblivelsen af 2. generations vandplaner er i fuld sving, og disse skal være vedtaget senest 22. december i år. Til 2. generations vandplaner skal kommunerne denne gang lave ”Vandhandleplaner”, altså hvad skal der ske i praksis ude i åløbene. Hørings perioden er allerede i gang i flere kommuner, så hold øje med hvornår din kommune afholder høring af deres Vandhandleplaner på grundlag af 2. generations vandplanerne.

Igen i 2. generations vandplaner skal landbrugets atter skæres i kvælstofmængder – denne gang 6.200 tons, og det vil være en katastrofe oven i den i forvejen katastrofale lave mængde kvælstof der allerede nu kun må tildeles afgrøderne. Landbrugets afgrøder sulter allerede nu efter næring, og udbyttet fra afgrøderne forbliver lavere end ellers pga. den påtvungne lave kvælstof tildeling. Det giver økonomiske tab til følge for landmanden direkte, og dernæst samfundet som indirekte rammes af de økonomiske tab landbruget lider.

Nyt også for 2. generations vandplaner er, at man nu skal vurdere miljøtilstanden af 3 forskellige faktorer i åløbene – førhen var det kun en. Nu skal man vurdere tilstanden ud fra både fauna, fisk og planter, hvilket vil sige at hvert åløb får en karakter ud fra hver af de tre nævnte områder. Man vurderer og giver karakteren Høj, God, Moderat, Ringe eller Dårlig tilstand, som åen har for fauna, fisk eller planter. Bagefter laver man en samlet miljøtilstandsvurdering ud fra de tre kategorier, og her bliver den samlede vurdering hvad der svarer til den laveste/dårligste vurdering man har vurderet på hver af de tre – altså laveste vurdering / klassificering bliver den fælles/samlede vurdering af et åløb! På den måde ender man med kun at have omkring ca. 200 km vandløb i Danmark med God økologisk tilstand ud af de 19.000 km mand har taget med i disse planer, og ja så er kravet – de resterende ca. 18.800 km skal så have forbedret tilstanden!

Slutteligt var Erik Hansen Blegmand inde og tale om det nye Fællesregulativ fra Næstved Kommune, hvor man har lavet et nyt overordnet fællesregulativ der skal gælde frem for de gamle regulativer der ellers passer til hvert enkelt åløb, og med de dertil hørende kommende mulige forringelser af gamle regulativer. Regulativerne for hvert åløb beskriver hvorledes netop den enkelte å skal passes og vedligeholdes, men som nu ”over-rules” af det ny fællesregulativ. Opmålingsfrekvens bliver forringet på en del åløb, skæring af brinkvegetation forringes og mulighed for ekstra skæring af vegetation forsvinder for nogle åløb's vedkommende. Fællesregulativet forringer både selve vandføringsevnen for åløbene og retssikkerheden for de enkelte lodsejere for at få åløbene vedligeholdt! Til trods for en del dialog møder af diverse slags mellem kommunen og landbruget står der stadig disse alvorligheder/trusler tilbage om forringelser i forbindelse med indførselen af et Fællesregulativ frem for individuelle Regulativer tilpasset til hver enkelt åløb! Derfor har Østlige Øers Landboforeninger også tilkendegivet, at de er klar til at køre en retssag hele vejen gennem rets systemet for at for ændret beslutningen om et Fællesregulativ, hvis ikke dette ændres via en dialog.